UN-Sekretariat
S UN-Sekretariat (franz. Secrétariat de l'ONU, ängl. United Nations Secretariat) isch s wichtigste Administrationsorgan vo de Vereinte Natione und het näbe sim Hauptsitz z New York drei Ussestelle z Gämf, z Nairobi und z Wien. Sini wichtigsti Ufgoob isch die organisatorischi Understützig vo de andere UN-Organ. Drzue ghört under anderem d Organisation vo Komferänze, s Verfasse vo Studie bzw. Bricht, und d Ufstellig vom Huushaltblan. Für zum die Ufgoobe z bewältige, beschäftige die Vereinte Natione 8.900 Mitarbeiter us 192 Mitgliidstaate (Stand Januar 2009).

Dr UN-Generalsekretär (seit 2017 dr António Guterres) wird uf Vorschlag vom Sicherheitsroot vo dr Generalversammlig für en Amtszit vo fümf Johr gwehlt. Er spiilt innerhalb vo dr UN e bsundrigi Rolle: wil er hüfig in de Medie erschiint, isch er dr „Chopf vo de Vereinte Natione“ und ihr wichtigste Repräsentant.

Ändi 1997 het dr Generalsekretär Kofi Annan d Position vom Stellverdrätende Generalsekretär vo de Vereinte Natione (ängl. Deputy Secretary-General of the United Nations) errichdet, wo seit 2017 vo dr Amina J. Mohammed bsetzt isch.

Bedütendi Positione im Büro vom Generalsekretär (OSG) si dr Chef vom Exekutivbüro (änglisch/französisch: Chef de Cabinet), sit 2017 isch das d Maria L. R. Viotti aus Brasilie, und d Assistänte vom Generalsekretär (ängl. Executive Assistants).

Büro und Abdeilige 
Näben em New Yorker Hauptquartier het s UN-Sekretariat die folgende Ussestelle:
 Büro vo de Vereinte Natione z Gänf (ängl. United Nations Office at Geneva, UNOG)
 Büro vo de Vereinte Natione z Wien (ängl. United Nations Office at Vienna, UNOV)
 Büro vo de Vereinte Natione z Nairobi (ängl. United Nations Office at Nairobi, UNON)

S UN-Sekretariats het die folgende Abdeilige:

{|style="border:thin dotted;"
|-
|Büro vom Generalsekretär ||OSG || ängl. Office of the Secretary-General
|-
|Amt für interni Ufsichtsdienst || OIOS || ängl. Office of Internal Oversight Services 
|-
|Beriich Rächtsaaglägeheite || OLA || ängl. Office of Legal Affairs 
|-
|Hauptabteilung Politische Angelegenheiten|Hauptabdeilig Politischi Aaglägeheite || DPA || ängl. Department of Political Affairs 
|-
|Hauptabdeilug Abrüstigsfrooge || DDA || ängl. Department for Disarmament Affairs 
|-
|Hauptabdeilig Friidenssicherigsiisetz || DPKO || ängl. Department of Peacekeeping Operations
|-
|Büro für d Koordinierig vo humanitäre Aaglägeheite || OCHA || ängl. Office for the Coordination of Humanitarian Affairs
|-
|Hauptabdeilig für Wirtschaftligi und Soziali Aaglägeheite || DESA || ängl. Department of Economic and Social Affairs
|-
|Hauptabdeilig für d Generalversammlig und Konferänzmanagement || DGACM ||  ängl. Department for General Assembly and Conference Management
|-
|Hauptabdeilig für Prässi und Information || DPI ||  ängl. Department of Public Information
|-
|Hauptabdeilig Management || DM ||  ängl. Department of Management
|-
|Büro für Informations- und Kommunikationstechnologii || OICT ||ängl. Office of Information and Communications Technology
|-
|Büro vom Hoche Beufdragte für d Länder, wo am wenigste entwicklet si, Binneentwickligsländer und chliine Inselentwickligsländer || OHRLLS || ängl. Office of the High Representative for Least Developed Countries, Landlocked Developing Countries and Small Island Developing States|-
|Büro vom Sicherheitskoordinator vo de Vereinte Natione || UNSECOORD || ängl. Office of the United Nations Security Coordinator|-
|Büro vo de Vereinte Natione für Droge- und Verbrächensbekämpfig || UNODC || ängl. United Nations Office on Drugs and Crime|}

D Abdeilige im UN-Sekretariat wärde vom ene Undergeneralsekretär (ängl. Under-Secretary-General of the United Nations'', USG) gfüehrt.

Generalsekretär vo dr UNO (chronologisch) 
 1946–1952: Trygve Lie (Norwäge)
 1953–1961: Dag Hammarskjöld (Schwede)
 1961–1971: Sithu U Thant (Birma)
 1972–1981: Kurt Waldheim (Östriich)
 1982–1991: Javier Pérez de Cuéllar (Peru)
 1992–1996: Boutros Boutros-Ghali (Ägypte)
 1997–2006: Kofi Annan (Ghana)
 2007-2016: Ban Ki-moon (Republik Korea)
 sit 2017: António Guterres (Portugal)

Weblingg 
 Website vom UN-Sekretariat (änglisch)
 Website zur Übersicht vo de Generalsekretär

Vereinti Natione
Nöi York